ምክር ቤቱ  ዓመታዊ ረቂቅ በጀት ከ320 ቢሊየን ብር በላይ እንዲሆን ውሳኔ አሳለፈ
የሚኒስትሮች ምክር ቤት የ2010 ዓመታዊ ረቂቅ በጀት ከ320 ቢሊየን ብር በላይ እንዲሆን ውሳኔ አሳለፈ።ምክር ቤቱ ትናንት ባካሄደው 31ኛ መደበኛ ስብሰባው በ2010 በጀት ዓመት የፌደራል መንግስት ረቂቅ በጀትን 320 ቢሊየን 803 ሚሊየን 602 ሺህ 160 ብር ሆኖ መዘጋጀቱን አስታውቋል።ከሃምሌ 1 ቀን 2009 ዓ.ም ጀምሮ እስከ ሰኔ 30 ቀን 2010 ዓ.ም ድረስ በሚፈጸመው በአንድ የበጀት ዓመት ጊዜ ውስጥ ለመደበኛ ወጪዎች 81 ቢሊየን 839 ሚሊየን 528 ሺህ 570 ብር እንዲሁም 114 ቢሊየን 703 ሚሊየን 641 ሺህ 453 ብር ደግሞ ለካፒታል ወጪዎች ይውላል።117 ቢሊየን 260 ሚሊየን 432 ሺህ 137 ብር ለክልሎች የሚሰጥ ድጋፍ ሲሆን፤ 7 ቢሊየን ብሩ ደግሞ ለዘላቂ ልማት ግቦች ማስፈጸሚያ እንዲውል ተመድቧል።በጀቱ እንዲጸድቅም ለህዝብ ተወካዮች ምክር ቤት ተመርቷል።ምክር ቤቱ ውሳኔ ያሳለፈበት የ2010 በጀት ካለፈው ዓመት ጋር ሲነጻጸር በ9 ነጥብ 6 በመቶ ብልጫ አለው-(ኢዜአ።